รพ.ค่ายพิชัยดาบหัก ประดิษฐ์ COVID BOX ใช้เก็บสารคัดหลั่งผู้ป่วยไปตรวจ
แผนกพยาธิวิทยาร่วมกับหมวดพลเสนารักษ์ ประดิษฐ์ COVID BOXโดยนำตู้โทรศัพท์สาธารณะ TOT ที่ไม่ได้ใช้ มาพัฒนาต่อยอด ดัดแปลงให้มีช่องสำหรับสอดมือเพื่อเก็บตัวอย่างสารคัดหลั่งผู้ป่วยหาโควิด-19เมื่อวันที่ 7 เม.ย.63 ที่โรงพยาบาลค่ายพิชัยดาบหัก อ.เมือง จ.อุตรดิตถ์ พันเอก สมัย ขำพันธ์ ผู้อำนวยการโรงพยาบาลค่ายพิชัยดาบหัก พร้อมด้วย พ.ท.สรารักษ์ ชูสกุล รอง ผอ.รพ.ค่ายพิชัยดาบหัก มอบหมายให้แผนกพยาธิวิทยาร่วมกับหมวดพลเสนารักษ์ คิดค้นและพัฒนา COVID BOX เป็นสิ่งประดิษฐ์แบบดีไอวายที่ช่วยในการป้องกันไม่ให้นักเทคนิคการแพทย์ ผู้ทำการเก็บสิ่งส่งตรวจสัมผัสสารคัดหลั่งจากผู้ป่วยสำหรับการดัดแปลง เริ่มต้นจากนำตู้โทรศัพท์สาธารณะที่ไม่ได้ใช้แล้วซึ่งได้รับการสนับสนุนจากบริษัท ทีโอที จำกัด (มหาชน) อุตรดิตถ์ มาดัดแปลงให้มีช่องสำหรับสอดมือเพื่อใช้สำหรับเก็บสารคัดหลั่งจากตัวผู้ป่วย ส่งตรวจโดยไม่ต้องมีการสัมผัสกัน พร้อมทั้งมีการติดตั้งพัดลมสร้าง Positive pressure เพื่อป้องกันไม่ให้ละอองฝอย (Aerosol) กระจายเข้าหาผู้ตรวจ ผนวกกับมีแผ่นกรอง HEPA-filter และไฟส่องส่องสว่างภายในตู้ เพื่อลดความเสี่ยงในการสัมผัสสารคัดหลั่งของผู้ป่วยให้กับบุคลากรทางการแพทย์ ตลอดจนเป็นการลดการใช้ชุด PPE ที่มีจำนวนจำกัด และขณะนี้อยู่ในภาวะขาดแคลนรพ.ค่ายพิชัยดาบหัก พร้อมตรวจหาเชื้อโรคติดเชื้อไวรัสโคโรนา 2019 หรือ โควิด-19 (COVID-19) ด้วยวิธีการ RT PCR จากห้องปฏิบัติการที่ได้มาตรฐาน ISO 15189 ด้วยเครื่องมือที่ผ่านมาตรฐานกรมวิทยาศาสตร์การแพทย์ ใช้เวลาตรวจเชื้อไวรัสโคโรนา 2019 หรือโควิด-19 รู้ผลภายใน 70 นาที และเตียงสำหรับเข็นรับผู้ป่วยโรคโควิด-19 เพื่อป้องกันไม่ให้เชื้อแพร่กระจายกับเจ้าหน้าที่ในการปฏิบัติหน้าที่อีกด้วย สำหรับห้องผู้ป่วยที่ รพ.ค่ายพิชัยดาบหักได้ปรับปรุงใช้สำหรับรองรับผู้ป่วยโควิด-19 ระดับ 2 นั้น สามารถรองรับผู้ป่วยได้จำนวน 15 เตียง หากโรงพยาบาลของรัฐเต็ม ซึ่งเป็นนโยบายของกองทัพภาคที่ 3 และของกองทัพบกทั้งนี้ทางแผนกเภสัชกรรมยังได้คิดค้นและประดิษฐ์นวัตกรรมสำหรับจ่ายยาให้กับประชาชนที่ปลอดภัยสามารถป้องกันการแพร่กระจายของเชื้อไวรัสโคโรนา 2019 หรือ โควิด-19 ซึ่งเป็นนวัตกรรมช่องจ่ายยาที่เว้นระยะห่างระหว่างเภสัชกรกับผู้มารับยา ประมาณ 1-2 เมตร ตามระยะห่างของทางสังคมอีกด้วย.
แผนกพยาธิวิทยาร่วมกับหมวดพลเสนารักษ์ ประดิษฐ์ COVID BOX โดยนำตู้โทรศัพท์สาธารณะ TOT ที่ไม่ได้ใช้ มาพัฒนาต่อยอด ดัดแปลงให้มีช่องสำหรับสอดมือเพื่อเก็บตัวอย่างสารคัดหลั่งผู้ป่วยหาโควิด-19
โควิด-19,ไวรัสโคโรนา,COVID-19,โรงพยาบาลค่ายพิชัยดาบหัก,COVID BOX,ตู้โทรศัพท์สาธารณะ,อุตรดิตถ์,ข่าวทั่วไป